ھێرشەکانی ٢٦ی حوزەیرانی ٢٠١٥

لە ٢٦ی حوزەیرانی ٢٠١٥دا ھێرشەکان لە فەڕەنسا، کووەیت و توونس ڕوویاندا، ئەمەش ڕۆژێک دوای کۆمەڵکوژییەکی کوشندە لە سووریا. میدیاکانی زمانی ئینگلیزی ڕۆژی ھێرشەکانیان بە ھەینی خوێناوی    و ھەینی ڕەش (بە فەڕەنسی: Vendredi Noir) ناوبرد. ناوێکی وەرگێڕدراوە لە میدیای فەڕەنسی زمان لە ئەورووپا و باکووری ئەفریقا.    

یەکێک لەو ھێرشانە، لە ھاوینەھەواری توونس، ٣٩ کەسی کوشت. و تەقینەوەیەک لە مزگەوتێکی شیعەکان لە پایتەختی کووەیت ڕوویدا و بەھۆیەوە ٢٧ کەس گیانیان لەدەستدا و ژمارەیەکی دیکەش برینداربوون. کۆمەڵکوژییەکی بەرفراوان لەلایەن داعشەوە زیاتر لە ٢٢٣ ھاوڵاتی مەدەنی لە کۆبانی کوژران، ھەروەھا زیاتر لە ٧٩ ھێرشبەر (لەوانەش ١٣ خۆکوژ) و ٢٣ میلیشیای کورد، کە بە دووەم گەورەترین کۆمەڵکوژی لەلایەن داعشەوە لە ھاوینی ٢٠١٤ەوە وەسفکرا. تەقینەوەیەکی خۆکوژی داعش لە شاری حەسەکە لە سوریا ئەنجامدا و بەھۆیەوە ٢٠ کەس کوژران. ھەروەھا چەکدارانی ئەلشەباب ٧٠ سەربازی یەکێتی ئەفریقایان لە شاری بوروندی لە شاری لێگۆ لە سۆماڵ کوشت. لە کۆتاییدا لە کاتی ھێرشی سانت کوینتین فالاڤیێر لە فەڕەنسا، سەری پیاوێک بڕدرا و چەند کەسێکی دیکەش بریندار بوون.

سێ ڕۆژ لەمەوبەر ئەبوو محەممەد عەدنانی سەرکردەی داعش پەیامێکی دەنگی بڵاوکردەوە و ھانی چەکدارانی دەدا لە ھەموو شوێنێک بۆ دەستپێکردنی ھێرش لە جەژنی ڕەمەزاندا. ھەروەھا داعش بەرپرسیارێتی ھێرشەکانی لە توونس و سووریا و کووەیتی لە ئەستۆ گرت.

ھەرچەندە ھیچ بەڵگەیەک نییە کە ھێرشەکان لە نێوان ئەنجامدەرەکاندا ھەماھەنگ بوون، بەڵام بەپێی ڕۆژنامەی گاردیەن کاتەکەی لە ڕۆژێکدا ڕوماڵی میدیایی بەرچاوی لێکەوتەوە. یەکێک لە شرۆڤەکارە ئەمنییەکان وتی ھێرشەکان "ڕۆژێکی بێ وێنەی تیرۆر" بوون. بەگشتی زیاتر لە ٤٠٣ کەس کوژراون و ٣٣٦ کەسی دیکەش برینداربوون، بەڵام ھیچ ھێرشبەرێکیش کە بەشداربووە ھەژمار نەکراوە.

 سەرچاوەکان 

پۆل:چەوساندنەوەی کوردەکان لە سووریا
پۆل:ڕەمەزان